als_Latn dik_Latn sag_Latn
Nga Bayerni te Reali, gjithçka e ndodhur pas fitimit të Botërorit, gjëra të mëdha kanë ndodhur në jetën e Toni Kroos brenda pak muajve dhe tani futbollisti i kombëtares gjermane që braktisi Bayernin për Los Blancos nuk ngurron ta thotë haptaz se në gjykimin e tij Reali është klubi më i mirë i planetit.
“Po flasim për dy skuadrat më të mëdha të botës, por besoj se në nivel global Reali i Madridit është një hap më para. Kur kujtoj prezeantimin tim në “Bernabeu” me 20 mijë tifozë në stadium edhe pse nuk kisha luajtur asnjë sekondë mendoj se diçka e tillë është e paimagjinueshme në Gjermani. Në Spanjë mentaliteti i tifozëve është më emocional”
Toni Kroos ruan vetëm fjalë të mira për Pep Guardiolën duke sqaruar se trajneri spanjolli nuk kishte të bënte fare me largimin e tij nga Bayerni.
“Guardiola perfeksionoi lojën time. Largimi im nga Bayerni nuk kishte të bënte fare me të. Të dy e kuptojmë futbollin në të njëjtën mënyrë. Ai e bëri lojën time më të mirë dhe më përmirësoi si futbollist”.
Toni Kroos te Reali dhe Xabi Alonso te Bayerni duket si një rrokadë e vërtetë shahu por për futbollistin gjerman gjithçka erdhi në mënyrë spontane.
“Bayerni nuk e kishte planifikuar blerjen e time . Ishte një përgjigje ndaj nevojës së diktuar nga vetë puna. Bayerni kishte shumë lojtarë të dëmtuar. Nuk shikoj asnjë lidhje me largimin tim në Madrid”.ssport
als_Latn als_Latn als_Latn als_Latn als_Latn als_Latn